Document ID: 32001R1638

Komisijas Regula (EK) Nr. 1638/2001
(2001. gada 24. jūlijs),
ar ko groza Padomes Regulu (EK) Nr. 2597/95 par to dalībvalstu nominālās nozvejas statistikas iesniegšanu, kas zvejo apgabalos ārpus Ziemeļatlantijas
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 23. oktobra Regulu (EK) Nr. 2597/95 par to dalībvalstu nominālās nozvejas statistikas iesniegšanu, kas zvejo apgabalos ārpus Ziemeļatlantijas [1], un jo īpaši tās 2. panta 5. punktu un 4. pantu,
tā kā:
(1) Konvencijas par starptautisko tirdzniecību ar apdraudētajām sugām (CITES) dalībvalstu konferences devītā sanāksme 1994. gadā ir pieprasījusi, lai Apvienoto Nāciju Organizācijas Pārtikas un lauksaimniecības organizācija (FAO) un reģionālās zvejniecības iestādes veiktu datu uzraudzību attiecībā uz plātņžauņu sugu (haizivis un rajas) nozveju un tirdzniecību ar tām.
(2) FAO sadarbībā ar attiecīgajām reģionālajām zvejniecības iestādēm ir izveidojusi to plātņžauņu sugu sarakstu, attiecībā uz kurām nozvejas statistikas dati būtu jāvāc, izmantojot Statlant aptauju sistēmu.
(3) Regulas (EK) Nr. 2597/95 4. pantā ir paredzēts, ka dalībvalstis, saņemot iepriekšēju apstiprinājumu no Eiropas Kopienu Statistikas biroja (Eurostat), var iesniegt datus citādā formā vai izmantojot citu informācijas nesēju, nevis to, kas paredzēts minētās regulas 5. pielikumā.
(4) Vairākas dalībvalstis ir pieprasījušas iesniegt datus citā formā vai izmantojot citu informācijas nesēju nevis to, kas paredzēts Regulas (EK) Nr. 2597/95 5. pielikumā (ekvivalents iepriekš minētajai aptaujai Statlant).
(5) Šajā regulā paredzētie pasākumi ir saskaņā ar Lauksaimniecības statistikas pastāvīgās komitejas, kas izveidota ar Padomes Lēmumu 72/279/EEK [2], atzinumu,
IR PIEŅĒMUSI ŠO REGULU.
1. pants
Regulas (EK) Nr. 2597/95 4. pielikumu aizstāj ar šīs regulas I pielikumu.
2. pants
Dalībvalstis var iesniegt datus formātā, kas paredzēts šīs regulas II pielikumā.
3. pants
Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 24. jūlijā

Labels: 20
18
6